MLDataScientist/Wikipedia-uzbek-2024-05-01 huggingface dataset:
Alisher Vohidov

Alisher Vositovich Vohidov — oʻzbek diplomati. 1994—2008-yillarda Oʻzbekiston Respublikasining Birlashgan millatlar tashkilotidagi doimiy vakili.

Biografiyasi 
1994-yildan — Oʻzbеkistоnning BMTdagi doimiy vakili vazifasini bajaruvchi, 1997—2008-yillarda esa Oʻzbekiston Respublikasining BMTdagi elchisi, doimiy vakili boʻlgan.

Oilasi 
Otasi Vosit Vohidov (1917—1994) — taniqli jarroh, Oʻzbekiston Fanlar akademiyasi akademigi (1979), Oʻzbekistonda xizmat koʻrsatgan fan arbobi. Xirurgiya markaziga uning nomi berilgan.

Onasi — Lyubov Yegorovna Malina.

Opasi — Gulsara Vositovna Vohidova, tibbiyot fanlari nomzodi.

Akasi — Odilbek Vositovich Vohidov, tibbiyot fanlari nomzodi.

Rafiqasi Svetlana Rashidova — taniqli olima, jamoat arbobi. OʻzSSR sobiq rahbari Sharof Rashidovning qizi. BMT huzuridagi diplomatlar oilalari aʼzolari bilan ishlash boʻyicha Hospitality Committee for UN Delegations vitse-prezidenti boʻlgan. 2021-yilda vafot etgan.

Manbalar 

Oʻzbekistonning BMTdagi doimiy vakillari
Yashayotgan insonlar
Otabek Sattoriy

Otabek Sattoriy — oʻzbekistonlik mustaqil bloger va jurnalist. 2021-yil 29-yanvarda tovlamachilik va tuhmatda ayblanib hibsga olingan va olti yilu olti oyga ozodlikdan mahrum etilgan. Biroq, bu ayblovlar Sattoriyning 2020-yilgi gaz taqchilligi davridagi hukumat korrupsiyasini yoritishi ortidan yuzaga kelgan boʻlishi mumkin.

Tarixi 
2016-yilda Islom Karimov vafotidan soʻng Oʻzbekistonda ommaviy axborot vositalariga qoʻyilgan cheklovlar biroz yumshatilgan. Natijada, koʻplab mustaqil bloggerlar va jurnalistlar turli ijtimoiy media platformalarida, masalan, Telegramda oʻz maqolalarini yozishni boshladilar.

Sattoriy „Xalq fikri“ deb nomlangan blog yuritgan. Ushbu blogda ko‘pincha mahalliy amaldorlar qilganligi iddao qilingan korrupsion holatlarni yoritib turardi.

Hibsga olish va sud 
2020-yil dekabr oyida Sattoriy bozordagi qimmat narxlar haqida suratga olish chogʻida „suratga olishga xalaqit bermoqchi boʻlib, telefonni zoʻrlik bilan tortib olib, soʻng yaroqsiz holatda qaytarib bergan“ shaxsga duch keladi. „U shaxs Sattoriyga yangi telefon berayotganida, militsiya bloggerni hibsga oldi. Blogger telefonni olish uchun tovlamachilikda ayblandi“. Bloggerning advokati ayblovlarni „soxta“ deb taʼrifladi.

2021-yil 15-iyul kuni apellyatsiya sudi Sattoriyga nisbatan hukm chiqardi va ayblovlarni oʻz kuchida qoldirdi.

2022-yil 5-aprelda Oliy sud ham hukm va ayblovlarni oʻz kuchida qoldirdi.

Xalqaro javob 
Jurnalistlarni himoya qilish qo‘mitasi „Oʻzbekiston hukumati jurnalist Otabek Sattoriyni zudlik bilan ozod etishi, uning murojaatiga eʼtiroz bildirmasligi, barcha jurnalistlarga repressiyadan qoʻrqmasdan, erkin ishlashiga imkon berishi kerak“, deb yozgan edi.

AQShda joylashgan "Freedom Now" nodavlat tashkiloti BMTning asossiz hibsga olish boʻyicha ishchi guruhiga ushbu ish yuzasidan petisiya topshirdi.

Manbalar 

Oʻzbekistonlik blogerlar
Oʻzbekistonlik jurnalistlar
Yashayotgan insonlar
Tirandozlik

Tirandozlik – yoy (kamon) bilan otilgan o‘qni nishonga tekkazish mashqi. Merganlik.  Tirandozlik  oʻq bilan taxtani teshish, oʻqni zihgir(uzukka oʻxshash narsa)dan oʻtkazish, tik uzun yogʻoch qoziq boshidagi qoboqqa sanchish kabi musobaqalarining umumiy nomi. “Alisher Navoiyga nisbat beriluvchi yana bir asar “Risolai tir andoxtan” tirandozlik, ya’ni kamondan oʻq otish fazilatiga bagʻishlangan. Asarning muallifi masalasi adabiyotshunoslikdagi bahsli masalalardan boʻlib, mazkur asar ustida izlanish olib borgan Y.Bertels, A.Semyonov, Suyima Gʻaniyevaning fikriga koʻra, “Risolai tir andoxtan” Alisher Navoiy qalamiga mansub”.

Manbalar

Adabiyotlar  
 Amir Temur va temuriylar davrida madaniyat va sa’nat. Maqolalar.  – T.: 1996.
 Yusupova D. “Oʻzbek mumtoz va milliy uygʻonish adabiyoti” (Alisher Navoiy davri). – Toshkent. 2016-yil.
101 Dalmatians (film, 1996)

101 Dalmatians 1996-yilda ekranlarga chiqarilgan sarguzasht janridagi AQSh filmidir. Walt Disney Pictures va Great Oaks Entertainmen studiyalari tomonidan ishlangan hamda Buena Vista Pictures Distribution tomonidan tarqatilgan. Film rejissori — Stephen Herek, produserlari — John Hughes va Ricardo Mestres, ssenariy muallifi esa John Hughesdir. Filmda bosh rollarni Glenn Close, Jeff Daniels, Joely Richardson va Joan Plowright ijro etgan.

Filmning ilk relizi 18-noyabr 1996-yilda boʻlib oʻtgan. Film mablagʻi $67 millionni tashkil etib, kartina umumjahon boʻylab $320 million daromad qilgan.

Film sikveli 102 dalmatin 2000-yilda chiqarilgan. Reboot versiyasi Cruella esa 2021-yilda chiqarilgan.

Rollarda 
 Glenn Close — Cruella de Vil
 Jeff Daniels — Roger Dearly
 Joely Richardson — Anita Campbell-Green-Dearly
 Joan Plowright — Nanny
 Hugh Laurie — Jasper
 Mark Williams — Horace
 John Shrapnel — Mr. Skinner
 Tim McInnerny — Alonzo
 Hugh Fraser — Frederick
 Zohren Weiss — Herbert
 Brian Capron — reportyor
 Frank Welker — Pongo and Perdita

Manbalar

Havolalar 
 
 
 

1996-yil filmlari
Ingliz tilidagi filmlar
AQSh filmlari
AQSh sarguzasht filmlari

Walt Disney Pictures filmlari
AQSh komediya filmlari
Marțolea

Marțolea — Rumin mifologiyasida (ayniqsa Bukovina va Maramureș mintaqalarida)gi iblisga oʻxshash mavjudot. Mavjudotning jinsi aniq emas, chunki u oʻz xohishiga koʻra koʻrinishini oʻzgartirishi mumkin. U togʻlarda yashaydi va seshanba oqshomlari qo'shiq bilan oʻziga jalb qilish va ishlayotgan ayollarni jazolash uchun pastga tushadi.

Marț Sara (eski rumincha soʻzlarida "seshanba oqshom) deb ham ataladi. Seshanba kunini hurmat qilishni talab qiladigan va ayollarning toʻrtta xoʻjalik ishlari: jun yigirish, ekin ekish, kir yuvish va non pishirishni taqiqlovchi zararli maxluq. Marțolea butparast mavjudot deb qaraladi. Unga oʻxshash yana bir mavjudot bu Faun.

Marțoleaning turmushga chiqmagan ayollar uchun qoʻllaydigan jazolari juda dahshatli: boʻlaklab oʻldirish, ichak-chavoqni devor va idish-tovoq atrofida mixlarga osib qoʻyish. Turmushga chiqqan ayollar uchun jazo oʻz farzandini yoki uydan uzoqda boʻlgan erini oʻldirishga majburlashdir.

Odatda tashqi koʻrinishi odamga oʻxshash boshli, shoxlari va tuyoqlari boʻlgan echkidir. U butunlay qora kiyingan xunuk, keksa ayolga, askarga yoki kelishgan odamga aylanishi mumkin. Turmushga chiqqan ayollarga u keksa ayol sifatida, turmushga chiqqan erkaklarga bokira qiz sifatida, turmushga chiqmagan ayollarga esa yosh maftunkor yigit sifatida namoyon boʻladi.

Baʼzi hududlarda Joimâriţa deb nomlangan boshqa mavjudot bor, bu Rumincha payshanba soʻzining boshqa shakli. Biroq, bu mavjudot dangasa bolalarni jazolaydi.

Marțolea seshanba kunini muqaddas bilgan ayollarni tuxumlarni yoki Bukovinadagi eng baland togʻlardagi gullarni eshiklari oldiga qoldirish orqali taqdirlaydi. Mart oyining birinchi kechasida bahor bezaklari (Marțișor) kiygan ayollar Marțolea tomonidan kumush tanga bilan mukofotlanadi, bu pulni qizlar butun yil davomida saqlashlari kerak boʻladi.

Manbalar 

Ruminiya loyihasi maqolalari
Risolai tir andoxtan

„Risolai tir andoxtan“ Alisher Navoiyga nisbat beriluvchi asarlardan biridir. Asar tirandozlik, yaʼni kamondan oʻq otish san’atiga bagʻishlangan. Risola hajman kichik. Alisher Navoiyga nisbat beriluvchi asarlardan yana biri “Sab’at abhur” (“Yetti dengiz”) deb atalib, arab tili lugʻatshunosligiga bagʻishlangan. Adabiyotshunoslar mazkur asarlarni Alisher Navoiy qalamiga mansub deyishadi.

Adabiyotlar 
Yusupova D. „Oʻzbek mumtoz va milliy uygʻonish adabiyoti“ (Alisher Navoiy davri). „TAMADDUN“ — Toshkent. 2016-yil.
Sab’at abhur

„Sab’at abhur“ („Yetti dengiz“) - Alisher Navoiyga nisbat beriluvchi asarlardan biri. Asar arab tili lugʻatshunosligiga bagʻishlangan. „Sab’at abxur“ — „Yetti dengiz“ deb atalishiga sabab arab lugʻatshunosligiga mansub yetti kitob mazkur asar uchun manba boʻlganidir. Bu asarlar:
1) Javxariyning „Sahoh“ izohli lugʻati; 2) Sogʻoniyning „Takmila“ lugʻati; 3) Zamaxshariyning „Kashshof“ (Qur’on tafsiriga oid) asari; 4-5) Ibn Hojibning grammatikaga oid „Mufassal“ (ikkita muqaddim va sharhlari); 6) „Taroyib ul-hadis“ — hadis soʻzlariga tuzilgan lugʻatlar. 7) turli mualliflar, devon, risola va boshqa asarlarning sharhlari. Ular shartli ravishda „Zavoyid“ nomi bilan atalgan.
„Sab’at abhur“ oʻz ichiga 8609 lugʻat maqolani kiritgan.

Adabiyotlar 
 Hasanov B. Alisher Navoiyning „Sab’at abhur“ lugʻati. — T.: Fan, 1981-yil.
 Yusupova D. „Oʻzbek mumtoz va milliy uygʻonish adabiyoti“ (Alisher Navoiy davri). „TAMADDUN“ — T.: 2016-yil.
Peter Pan & Wendy

Peter Pan & Wendy — rejissyor David Lowery tomonidan suratga olingan fentezi va sarguzasht janrlaridagi AQSh filmi. Walt Disneyning 1953-yilda ishlangan Peter Pan animatsion filmiga asoslangan. Filmda Alexander Molony, Ever Anderson, Jude Law, Yara Shahidi, Alyssa Wapanatâhk, Joshua Pickering, Jacobi Jupe, Molly Parker, Alan Tudyk va Jim Gaffigan kabi aktyorlar suratga tushgan.

Peter Pan & Wendy premyerasi 2023-yil 28-aprelda Disney+da boʻlib oʻtadi.

Mazmuni 
Wendy Darling ismli yosh qizaloq ulgʻayishni xohlamaydigan Peter Pan ismli bola bilan uchrashadi. Wendy ukalari, Din-Din ismli kichik pari hamda Peter bilan birgalikda Netlandiyaning sehrli olamiga sayohat qiladi. U yerda Wendy yovuz qaroqchi — kapitan Hook bilan uchrashadi va uning hayotini butkul oʻzgartirib yuboradigan hayajonli va xavfli sarguzashtga otlanadi.

Rollarda 
 Alexander Molony — Peter Pan
 Ever Anderson — Wendy Darling
 Jude Law — kapitan Hook
 Yara Shahidi — Din-Din
 Joshua Pickering — John Darling
 Jacobi Jupe — Michael Darling
 Alyssa Wapanatahk — Tiger Lily
 Jim Gaffigan — Mr. Smee
 Molly Parker — Mary Darling
 Alan Tudyk — George Darling
 Noah Matthews Matofsky — Slightly
 Sebastian Billingsley-Rodriguez — Nibs
 Skyler and Kelsey Yates — Tudy and Rudy
 Florence Bensberg — Curly
 Caelan Edie — Tootles
 Diana Tsoy — Birdie
 Felix De Sousa — Bellweather

Manbalar

Havolalar 
 

Walt Disney Pictures filmlari
2023-yil filmlari
AQSh filmlari
AQSh fentezi filmlari
AQSh sarguzasht filmlari
Ingliz tilidagi filmlar
COVID-19 pandemiyasi sababli premyerasi qoldirilgan filmlar
Telman Hacıyev

Telman Muxtar oğlu Hacıyev ( 31-yanvar 1937-yil, Ozarbayjon SSR) — Ozarbayjon SSR xizmat koʻrsatgan sanʼat xodimi, fleytachi, falsafa fanlari doktori, 4 ta milliy ijro mukofoti sovrindori, Boku Musiqa akademiyasi nafis sanʼat nazariyasi va tarixi kafedrasi mudiri, professor.

Hayoti 
Telman Hacıyev 1937-yilning 31-yanvarida dunyoga keldi. 1961-yilda Üzeyir Hacıbeyov nomidagi Ozarbayjon davlat konservatoriyasini imtiyozli diplom bilan bitirdi. 1959-yilda Ozarbayjon davlat universiteti (hozirgi Boku davlat universiteti)ning iqtisodiyot fakultetini, 1964-yilda P.I. Chaykovskiy nomidagi Moskva davlat konservatoriyasini fleyta mashshoqligi boʻyicha aspiranturasi bosqichini tamomlagan.
Musiqiy estetika fanidagi tadqiqotlar olib borib, falsafa fanlari doktori, professor V. K. Skatershikov ilmiy rahbarligida 1972-yili „Ozarbayjon musiqiy madaniyatida sotsial realizm metodining muammolari“ mavzusida falsafa fanlari nomzodi dissertatsiyasini yoqladi.
1975—1976-yillarda SSSR Madaniyat vazirligi topshirigʻi bilan Misr Arab Respublikasida Qohira konservatoriyasi professori lavozimida ishladi. Qohira, Iskandariya, Xeluan shaharlarida yakkaxon konsertlar berdi.
1984-yilda „Sanʼatning ijtimoiy faolligi“ mavzusida doktorlik dissertatsiyasi himoya qilib, falsafa fanlari doktori ilmiy darajasini oldi. 1991-yilda professor ilmiy unvoni berildi. 1992-yilda „Ozarbayjon Respublikasida xizmat koʻrsatgan sanʼat xodimi“ faxriy unvoniga loyiq koʻrildi. Shu yildan Boku Musiqa Akademiyasida ochilgan afis sanʼat nazariyasi va tarixi kafedrasi mudiri.
1965—1973-yillarda Telman Hacıyev Ozarbayjon Davlat kamer-orkestri solisti sifatida faoliyat olib bordi. Faoliyati davomida Kuba Respublikasi, Polsha, Chexoslovakiya, Shvetsiya, Daniya, Niderlandiya, Norvegiya, Finlandiya, shuningdek, Moskva va Sovet respublikalarida klassik, romantik va zamonaviy musiqalarni ijro etgan. Ayniqsa, ozarbayjon kompozitorlari Qara Qarayev, Fikrət Əmirov, Arif Məlikov kabilarning ijod namunalarini targʻib qilgan.

Ilmiy faoliyati 
U kamer-ansambl uchun 12 qoʻllanma yaratgan. Telman Hacıyevning kamer-ansambli sinfini 670 nafardan ortiq bitiruvchilar tamomlagan.
 1970 — „Fleyta və fortepiano üçün orijinal köçürmə“ (Ozarbayjon bastakorlarining asarlari).
 1975 — Ozarbayjon televideniyesida „Klassik dünya musiqisi“ dasturini olib borgan.
 1995 — „Dünya mədəniyyətı nəzəriyyəsı və tarixi“ oʻquv dasturini yaratdi.
 1997 — „Nəfəsli alətlər tarixi“ oʻquv darsligi chop etildi.

Kitoblari

Manbalar 

Ozarbayjon musiqachilari
Ozarbayjon musiqashunoslari
Ozarbayjonlik oʻqituvchilar
Ozarbayjon professorlari
Snow White (film, 2024)

Snow White Marc Webb tomonidan suratga olingan AQSh musiqiy filmidir. Walt Disney Pictures va Marc Platt Productions studiyalari tomonidan ishlangan. 1937-yilda ishlangan Oppogʻoy va yetti mitti odam animatsion filmiga asoslangan. Filmda bosh rollarni Rachel Zegler va Gal Gadot ijro etgan.

Rollarda 

 Rachel Zegler — Oppogʻoy
 Gal Gadot — Yovuz qirolicha
 Andrew Burnap — Jonathan
 Martin Klebba — Grumpy
 Dujonna Gift
 Colin Michael Carmichael

Yana qarang 

 Snow White and the Huntsman
 Mirror Mirror

Manbalar

Havolalar 

 

2025-yil filmlari
AQSh filmlari
Walt Disney Pictures filmlari
Ingliz tilidagi filmlar
AQSh sarguzasht filmlari
AQSh musiqiy filmlari
AQSh sarguzasht filmlari
Abulfath

Z.M.Boburga xizmat qilgan iroqlik turkman beklaridan. Otasi Amir Umarbek Xurosonga kelib, Sulton Xusayn va Badiuzzamon huzurida bek boʻlgan. Bobur e’tibori ostida tarbiyalanib, harbiy yurishlarda ishtirok etgan. 1526-yil Hisori Feruza viloyatiga, Hamidxon Sorangxoniyga qarshi yuborilgan qoʻshinga  Chintemur Sulton va Ahmadiy Parvonachi bilan birga boshchilik qilgan. Gʻalabadan soʻng u Do‘lpur qoʻrgʻoniga shiqdor etib tayinlangan. Boburiylar davlatidagi obodonchilik ishlarida faol qatnashgan, xususan, Doʻlpurda hammom va Samarqand usulida chorbogʻ qurdirgan.

Manbalar 
   
Zahiriddin Muhammad  Bobur ensiklopediya. SHARQ. –  Т.: 2014.
Shiqdor

Shiqdor (f.) – soliq yigʻuvchi harbiy-ma’muriy amaldor.   "Shershoh Suriy davlat xazinasiga tushadigan daromadni oshirish uchun soliq tizimiga oʻzgartirish va aniqliklar kiritdi. Chunonchi, davlat tomonidan har bir parganaga ma’muriy boshliq sifatida soliq ishlarini nazorat qilib turadigan yagona shaxs – shiqdor tayinlandi".

Manbalar 

 https://journal.fledu.uz/wp-content/uploads/sites/3/2019/04/article-5070-2203.pdf

Adabiyotlar  
Zahiriddin Muhammad  Bobur ensiklopediya. SHARQ. –  Т.: 2014.
Masjidi Laqlaqa

Masjidi Laqlaqa - Samarqandning qadimiy masjidlaridan biri. Aniq joyi ma’lum emas. Bu masjid haqida “Boburnoma”da qisman ma’lumot keltirilgan. «Samarqand qal’asining ichida yana bir qadimiy imorattur, Masjidi Laqlaqa derlar. Ul gunbazning oʻrtasida yerga tepsalar, tamom gunbazdin “laqlaq” un kelur, gʻarib amredur, hech kim muning sirrini bilmas».

Adabiyotlar 

Zahiriddin Muhammad  Bobur ensiklopediya. SHARQ. –  T.: 2014.
asjidi Laqlaqa
Yassi kechit jangi

Yassi kechit jangi – Hijriy 904 yilda Qoradaryo daryosining Yassi Kechit guzari boʻyida Bobur va hisorlik yollanma mo‘g‘ullar qoʻshini oʻrtasida boʻlib oʻtgan jang. Bu jangda Bobur shaxsan ishtirok etmagan.  Jang  Boburning qoʻshini yaxshi jang qilsa-da, magʻlub boʻlgan. 
“(Qosimbek) Umarshayx mirzo qoshida qilich chopib edi. Yassi Kechit urushida ham yaxshi chopqulashti»

Adabiyotlar 
Zahiriddin Muhammad  Bobur ensiklopediya. SHARQ. –  T.: 2014.
Swarm

Swarm — Donald Glover va Janine Nabers tomonidan yaratilgan dahshatli satirik psixologik janridagi teleseriali. Serial pop-yulduzga boʻlgan ishtiyoqi qorongʻu tus olgan yosh ayol Dre Dominique Fishback haqida hikoya qiladi.

Swarm tanqidchilarning ijobiy sharhlarini oldi, Dominik Fishbekning ijrosi hamma joyda maqtovga sazovor boʻldi. Koʻrib chiqish agregator veb-saytida Rotten Tomatoes, Swarm teleseriali oʻrtacha reytingi 7,6/10 boʻlgan 35 tanqidchi sharhiga asoslanib, 84% maʼqullash reytingiga ega boʻldi. Saytning tanqidiy konsensusida shunday deyilgan: „Swarm teleseriali qovogʻarilar chaqishi kabi yoqimsiz boʻlishi mumkin, ammo Dominik Fishbekning shafqatsiz ijrosi va ijodkorlarning dadil ijodiy tebranishlari zaharli fandomni chinakamiga qoʻzgʻatuvchi taʼsirga olib keladi“. Oʻrtacha, 22 tanqidchilarga asoslanib, seriyaga 100 balldan 66 ball berdi, bu „umuman ijobiy sharhlar“ni koʻrsatadi.

RogerEbert.com saytida Nick Allen serialga 4 yulduzdan 3,5 ball berib, uni „qonga toʻla pop-madaniyat provokatsiyasi“ deb atadi, bu "yaqin oʻtmishning juda real, ammo gʻalati, trend mavzularini koʻzguda aks ettiradi. "U, shuningdek, Donald Gloverning rejissyorlik uchuvchi epizodi „dahshatli“ ekanligini va Fishbekning Drening har bir jabhasiga sodiqligi tufayli serialning satirasi yanada yurakni ezuvchi va majburiy tomosha qilish mumkin", deb yozgan u.

Swarm teleseriali 2023-yil 17-martda Amazon Prime Videoda debyut qildi. U tanqidchilar tomonidan ijobiy baholandi, ular ssenariy, rejissyorlik, operatorlik ishi, saundtrek va yorqin, yorqin estetika va psixologik dahshat elementlari oʻrtasidagi muvozanatni yuqori baholadilar. Dominik Fishbekning serialdagi chiqishi koʻpchilikning olqishiga sazovor boʻldi, Chloe Bailey va Billie Eilishning mehmondagi chiqishlari ham ommabop olqishlarga sazovor boʻldi.

Mazmuni 

Swarm teleserial Dre ismli yosh ayol pop-yulduziga (bu pop-yulduzi uning ijodi va estetikasi amerikalik qoʻshiqchi Beyoncenikiga juda oʻxshash) bogʻlanib qolganligi haqida hikoya qiladi va buning natijasida uning hayoti yomon tomonga oʻzgarib ketganligi haqida hikoya qiladi.

Aktyorlar tarkibi

Bosh qahramonlar 

Dominik Fishbek Andrea (Dominique Fishback) „Dre“ Grin rolida, dunyoga mashhur pop yulduzi Ni’Jahga boʻlgan ishtiyoqi uni turli xil yomon yoʻllarga yani uni Qoʻshma Shtatlar boʻylab qorongʻu va qotillik yoʻliga olib boradi.

Manbalar 

Ingliz tilidagi televizion shoular
2020-yillar teleseriallari
AQSh teleseriallari
Ravshan Usmonov

Ravshan Abrorovich Usmonov (30-sentabr, 1978-yil, Toshkent) — oʻzbek diplomati, yurist. 2012—2017-yillarda Oʻzbekistonning Fransiyadagi elchisi. 2017—2018-yillarda Oʻzbekiston Respublikasi Turizmni rivojlantirish davlat qoʻmitasi raisining birinchi oʻrinbosari boʻlgan. 2018-yildan 2023-yilgacha Oʻzbekiston Respublikasining Malayziyadagi favqulodda va muxtor elchisi. 2023-yildan Oʻzbekistonning Birlashgan Qirollikdagi elchisi

Biografiyasi 
1978-yil 30-sentyabrda Toshkentda tugʻilgan.

Taʼlim 
2000-yilda Buyuk Britaniya Birmingem universitetini, 2003-yilda Jahon iqtisodiyoti va diplomatiya universitetini, 2003-yilda Toshkent davlat yuridik institutini tugatgan.

Ish tajribasi 
2000—2005 — Oʻzbekiston Respublikasi Tashqi ishlar vazirligi Yevropa Ittifoqi va NATO bilan hamkorlik boshqarmasi uchinchi kotibi, referenti, attashesi.

2005—2007 — Oʻzbekiston Respublikasi Tashqi ishlar vazirligi Yevropa Ittifoqi va NATO bilan hamkorlik boshqarmasi boshligʻi.

2007—2010 — Oʻzbekiston Respublikasining Ispaniyadagi elchixonasi muvaqqat ishlar vakili.

2010—2012 — Oʻzbekiston Respublikasi Tashqi ishlar vazirligi Yevropa Ittifoqi va NATO bilan hamkorlik boshqarmasi boshligʻi.

2012—2017 — Oʻzbekiston Respublikasining Fransiya, Italiya va Portugaliyadagi favqulodda va muxtor elchisi (qarorgohi Parijda).

2017—2018 — Oʻzbekiston Respublikasi Turizmni rivojlantirish davlat qoʻmitasi raisining birinchi oʻrinbosari.

2018-yildan 2023-yilgacha — Oʻzbekiston Respublikasining Malayziyadagi favqulodda va muxtor elchisi.

2023-yildan Oʻzbekistonning Birlashgan Qirollikdagi elchisi.

Rus, ingliz, fransuz va ispan tillarini biladi.

Manbalar 

Oʻzbekistonning Birlashgan Qirollikdagi elchilari
Oʻzbekistonning Malayziyadagi elchilari
Oʻzbekistonning Fransiyadagi elchilari
Oʻzbekistonning Italiyadagi elchilari
Oʻzbekistonning Portugaliyadagi elchilari
Yashayotgan insonlar
Amaranthus gibridus

Amaranthus gibridus, keng tarqalgan yashil amarant,  nozik amaranth,  silliq amaranth, silliq choʻchqa oʻti yoki qizil amaranth deb ataladi - bir yillik gullaydigan oʻsimlik turi.

Tavsif 

Amaranthus gibridus qisqa ildizdan oʻsadi va balandligi 2,5 m gacha yetishi mumkin.

Tarqalish 
Amaranthus gibridus dastlab Shimoliy Amerikaning sharqiy qismida topilgan. U Vayoming, Yuta va Alyaskadan tashqari barcha shtatlarda topilganligi xabar qilingan. Bundan tashqari, Kanadaning koʻplab viloyatlarida va Meksika, Gʻarbiy Hindiston, Markaziy Amerika va Janubiy Amerikaning baʼzi qismlarida mavjud. U issiq iqlimi boʻlgan koʻplab joylarda tabiiylashtirilgan. U turli joylarda, shu jumladan buzilgan tuproqlarda ham oʻsa oladi.

Yovvoyi oʻt sifatida 
Osonlik bilan yoʻq qilinadigan va ayniqsa raqobatbardosh tur boʻlmasa-da, u Shimoliy Amerikada zararli begona oʻti sifatida tan olingan.

Foydalanadi 
Urugʻlari va pishirilgan barglarini iste‘mol qilish mumkin.

Oʻsimlik bir necha tubjoy amerika qabilalari  tomonidan oziq-ovqat va tibbiyot uchun ishlatilgan.

Manbalar 

Janubiy Amerika o‘simliklari
Shimoliy Amerika florasi
Leontopodium discolor

Yaponiyada Ezo-usuyuki-sō yoki Rebun-usuyuki-sō nomi bilan tanilgan Leontopodium discolor, Xokkaydoning alp togʻlarida oʻsuvchi gulli oʻsimlik turi.

Tavsif 
Leontopodium discolor - boʻyi 15-30 sm gacha oʻsadigan oq gulli koʻp yillik oʻsimlik. Bu tur ikki jinslidir.

Yapon qizil roʻyxatidagi holat 
Oʻsimlik Yaponiyaning yoʻqolib ketish xavfi ostidagi oʻsimliklar roʻyxatiga kiritilgan.

Ekologiya 
Leontopodium discolor alp togʻli muhitda nam toshloq tuproqlarda va toshloqlarda oʻsadi. Uning gullarini hasharotlar changlatadi. Gullar iyuldan sentabrgacha gullaydi.

Foydalanadi 
Yosh barglari pishirilganda yeyish mumkin.

Manbalar 

Yaponiyada uchrovchi endemik o‘simliklar
Roza xanthina

Rosa xanthina, sariq atirgul yoki manchu atirguli, Xitoy, Moʻgʻuliston va Koreyada oʻsuvchi Raʼnodoshlar oilasida gullaydigan oʻsimlik turidir. Uning "Kanar qushi" navi Qirollik bogʻdorchilik jamiyatining Bogʻdagi xizmatlari uchun mukofotiga sazovor boʻlgan.

Manbalar 

Koreya o‘simliklari
Mongoliya florasi
Atirgullar